b'\n_START_ARTICLE_\nJean Bart\n_START_SECTION_\nGyvenimo prad\xc5\xbeia\n_START_PARAGRAPH_\n\xc5\xbdanas Bartas gim\xc4\x97 1650\xc2\xa0m. Diunkerke (Pranc\xc5\xabzija) j\xc5\xabrininko \xc5\xa1eimoje. Jo t\xc4\x97vas vienuose \xc5\xa1altiniuose vadinamas j\xc5\xabrininku \xc5\xbeveju, kituose korsar\xc5\xb3 vadu. Jis, manoma, kalb\xc4\x97jo flamandi\xc5\xa1kai, kadangi \xc5\xa1i kalba tuo metu buvo to regiono kalba. Jo tikroji pavard\xc4\x97, tikriausiai, buvo Jan Baert.\n_START_SECTION_\nSantuokos ir vaikai\n_START_PARAGRAPH_\n1676\xc2\xa0m. vasario 3 d. jis ved\xc4\x97 16-os met\xc5\xb3 Nicole Gontier. Iki jos mirties 1682\xc2\xa0m. jie tur\xc4\x97jo keturis vaikus. Vyriausias j\xc5\xb3 s\xc5\xabnus Fran\xc3\xa7ois-Cornil (g. 1676\xc2\xa0m. bir\xc5\xbeelio 17 d-\xc2\xa0?) tapo viceadmirolu._NEWLINE_1689\xc2\xa0m. spalio 13 d. jis ved\xc4\x97 Jacoba Tugghe. Ji jam pagimd\xc4\x97 10 vaik\xc5\xb3. Vedyb\xc5\xb3 kontrakte jo pavard\xc4\x97 yra Jan Baert._NEWLINE_\xc5\xbdanas Bartas mir\xc4\x97 nuo pleurito. Palaidotas Diunkerke, Eglise Saint-Eloi.\n_START_SECTION_\nAtminimas\n_START_PARAGRAPH_\nDaug pasakojim\xc5\xb3 apra\xc5\xa1o 2,04\xc2\xa0m auk\xc5\xa1\xc4\x8dio j\xc5\xabrininko nars\xc4\x85 ir tiesum\xc4\x85. Bartas buvo tap\xc4\x99s populiariu Pranc\xc5\xabzijos laivyno herojumi._NEWLINE_Jis u\xc5\xbegrob\xc4\x97 386 laivus, o nuskandino ir sudegino dar daugiau laiv\xc5\xb3. Diunkerko miestas jam pastat\xc4\x97 paminkl\xc4\x85 ir jo vardu pavadino miesto aik\xc5\xa1t\xc4\x99.'